אחזור בשלב זה אל השאלה המהדהדת, אודות צורך האדם בידיעה, על קיום ישות העל... האמת היא שבשאלה האחרונה הרהרתי מזמן, וגם נתתי עליה את הדעת, אך לא באופן נחרץ! דעתי מעולם לא נחה...   למה השם נודע לאדם... חשבתי על המחוז התדמיתי: אולי בשביל לתת לאדם דוגמה ודרך ללכת בה... אם ישות העל תהיה עלומה ונסתרת- איך נוכל להתחקות אחר מידותיה וללמוד אותן? אם לא נכיר את ישות העל- איך נכיר את דרכיה? איך נדמיין את דרכיה? איך נהיה דומים לה? איך נחקה את מידותיה? איך נתווה את דרכינו? כך עניתי לעצמי במשך תקופה ארוכה, עד שהגעתי מתוך התשובה אל השאלה, וחזרתי שוב אליה... כן, עד שניהלתי את השיחה ההיא עם הערבי, לפני כשבועיים. על זאת אמרו: התשובה משיגה את השאלה...